[PROBLEM](#_avpqzqi2vx3r)

[ŠTA ZNAMO?](#_ul67svqvcjsq)

[ŠTA NE ZNAMO?](#_f5uiz5bxbtfb)

[TEHNOLOGIJA](#_3v2q52e82yw9)

[AKCIJA](#_h3qez9y8o1hr)

[Podeli informacije i ovaj sajt](#_1w4hxwu0z53q)

[Mapiraj kamere](#_uhhvy2irb7j4)

[Prijavi se ili nam piši](#_n0vb14sa95ly)

[SAZNAJ VIŠE](#_s6bps6mocbyv)

[Hronologija](#_l2hvkjj9npzy)

[Hronologija](#_ludhrv2d1me1)

[Pretnje](#_e13t6533g1gs)

[Zakon & Društvo](#_bcfzr4bpn1wb)

[Zakon & Društvo](#_tzcjfk9d4li9)

[Priče iz sveta](#_51kjvzem7o2n)

[Mediji](#_p5lilniojik0)

[Ko smo mi?](#_2402qxjfwj3y)

[OVO NE IDE NA SAJT:](#_s1p7eexs125z)

[· MUP Srbije: Procena uticaja](#_6p0t2kf0n5z9)

[· Analiza Procene uticaja](#_pulu9jif8fka)

# PROBLEM

Tehnologija za prepoznavanje lica i predmeta u javnom prostoru počiva na pretpostavci da smo svi mi mogući kriminalci: snimaju se naša kretanja i susreti, analiziraju se naši postupci, predviđa se naše ponašanje. Potpuni gubitak anonimnosti predstavlja svojevrsno lišavanje slobode - svest da smo pod nadzorom drastično menja naše odluke.

Kamere za sistem pametnog nadzora postavljaju se na ulice Beograda bez učešća javnosti, bez razgovora o posledicama i mimo načela propisanih zakonima i Ustavom.

### ŠTA ZNAMO?

1. Biće ih na hiljade

2. Nisu nepogrešive

3. Već se uveliko postavljaju

4. Nije bilo javne rasprave

### ŠTA NE ZNAMO?

1. Stvarne potrebe

2. Sigurnost sistema

3. Koliko nas koštaju

4. Tačan broj i lokacije

# 

# TEHNOLOGIJA

KAMERE

Kamere snimaju 24/7, napredna optika detektuje lica i objekte

MONITORING

Feed i informacije sa kamera prati MUP u realnom vremenu

SKLADIŠTENJE

[ne menja se]

ANALIZA

[ne menja se]

# 

# AKCIJA

Postoji više načina na koje možeš odmah da se uključiš u borbu protiv masovnog video nadzora.

## Podeli informacije i ovaj sajt

<https://hiljade.kamera.rs> <copy button>

Podeli na Twitter / Facebook / Instagram

Odštampaj i zalepi poster u svojoj zgradi ili kraju.

## Mapiraj kamere

Fotografiši kamere u svom kraju i postavi ih na tviter sa lokacijom i haštagom #hiljadekamera, ili pošalji nama na hiljadekamera [at] protonmail [dot] com. Dok ne završimo rad na aplikaciji za mapiranje, unosimo ih u bazu ručno.

## Prijavi se ili nam piši

Ako želiš da se uključiš u buduće akcije ili da povremeno dobijaš vesti, piši nam na hiljadekamera [at] protonmail [dot] com ili se prijavi putem forme i na Telegram kanal:

Forma (newsletter box)

Telegram: <https://t.me/hiljadekamera>

## 

# SAZNAJ VIŠE

## Hronologija

**Kako se odvijao proces uvođenja pametnog nadzora od 2009. do danas: pregled događaja**

Pročitaj sve

### Hronologija

**Prvi sporazum**

Sporazum o ekonomskoj i tehničkoj saradnji u oblasti infrastrukture [sklopljen](https://resursi.sharefoundation.info/wp-content/uploads/2019/03/Resenje-MUP-7.3.2019..pdf) je između Vlade Srbije i Vlade NR Kine avgusta 2009. Sporazum je 2013. ozvaničen Zakonom o potvrđivanju Sporazuma o ekonomskoj i tehničkoj saradnji u oblasti infrastrukture između Vlade Srbije i Vlade NR Kine.

**Razgovori sa kompanijom Huawei**

Na temelju ovog sporazuma, MUP Srbije i kineska kompanija “Huawei Technologies Co, Ltd” 2011. godine započinju razgovore o projektu “Sigurno društvo”. [Razgovara se](https://resursi.sharefoundation.info/wp-content/uploads/2019/03/Resenje-MUP-7.3.2019..pdf) “o mogućnostima i unapređenjima informacionog i telekomunikacionog sistema MUP-a kroz izradu rešenja za povećanje opšte bezbednosti građana.”

**“Sigurno društvo”**

Decembra 2014. MUP Srbije i Huawei [zaključuju Memorandum o razumevanju](https://resursi.sharefoundation.info/wp-content/uploads/2019/03/Resenje-MUP-7.3.2019..pdf) koji se odnosi na realizaciju projekta “Sigurno društvo”.

**Strateško partnerstvo**

Decembra 2016. Vlada izdaje saglasnost za sklapanje [Sporazuma o strateškom partnerstvu](https://resursi.sharefoundation.info/wp-content/uploads/2019/03/Resenje-MUP-7.3.2019..pdf) MUP-a i kompanije Huawei za uvođenje Elte tehnologija i rešenja za “bezbedan grad” u sistemima javne bezbednosti. Sporazum je sklopljen početkom februara 2017.

**Prve najave**

U jesen 2017. predstavnici državne administracije počinju da izlaze u javnost sa prvim informacijama o sistemu pametnog nadzora. Ministar unutrašnjih poslova [najavljuje kupovinu opreme, kamera i softvera od kompanije Huawei](http://rs.n1info.com/Vesti/a317159/Stefanovic-Huawei-kamere-i-softveri.html) radi bolje kontrole saobraćaja i efikasnijeg sprečavanja krivičnih dela. Krajem iste godine, ministar navodi da su kamere po Beogradu postavljene da bi se “obnovio” sistem video-nadzora.

**“Hiljade kamera” u Beogradu**

Početkom 2019. godine [ministar unutrašnjih poslova](http://rs.n1info.com/Vesti/a456247/Stefanovic-Hiljadu-kamera-sa-softverima-za-prepoznavanje-lica-i-tablica.html) i [direktor policije](https://www.rts.rs/page/stories/sr/story/125/drustvo/3415215/sta-ce-i-koga-snimati-1000-novih-kamera-po-gradskim-ulicama.html) najavljuju postavljanje blizu hiljadu kamera na 800 lokacija u Beogradu. Predviđeno je da se mreža kamera postepeno širi sa Beograda na autoputeve i magistrale, a biće opremljene softverom za prepoznavanje lica i registarskih tablica. Odgovarajućom opremom raspolagaće i patrolna vozila, kao i policajci na ulici. Funkcioneri tvrde da građani nemaju razloga za sumnju da će dolaziti do zloupotrebe ličnih podataka.

**Procena uticaja MUP**

U avgustu 2019. počinje primena novog [Zakona o zaštiti podataka o ličnosti](http://www.pravno-informacioni-sistem.rs/SlGlasnikPortal/eli/rep/sgrs/skupstina/zakon/2018/87/13/reg). Mesec dana kasnije, u skladu sa Zakonom, MUP izrađuje Procenu uticaja obrade na zaštitu podataka o ličnosti korišćenjem sistema video nadzora, ali je ne objavljuje. Oktobra iste godine, Ministarstvo unutrašnjih poslova [ponavlja uveravanja da privatnost građana neće biti ugrožena](http://www.politika.rs/sr/clanak/439334/Privatnost-gradana-nece-biti-ugrozena), uz napomenu da je Procena uticaja dostavljena na mišljenje Povereniku za zaštitu podataka o ličnosti.

**Analiza procene uticaja**

Javnost u novembru 2019. dolazi do teksta [Procene uticaja](https://www.sharefoundation.info/wp-content/uploads/MUP-Procena-uticaja-obrade-na-zastitu-podataka-o-licnosti-koriscenjem-sistema-video-nadzora.pdf). Aktivisti i organizacije pozivaju MUP da do daljeg [obustavi uvođenje pametnog nadzora](https://www.danas.rs/drustvo/mup-do-daljeg-da-obustavi-uvodjenje-sistema-za-pametan-video-nadzor/), usled propusta da se ovako invazivna mera neselektivnog nadzora građana opravda konkretnom svrhom, zasnovanom na utvrđenim činjenicama.

**Mišljenje Poverenika**

Istovremeno, Poverenik izdaje [mišljenje](https://praksa.poverenik.rs/predmet/detalji/FB967E2A-AE57-4B2C-8F11-D2739FD85A9B) da Procena uticaja nije izrađena u skladu sa Zakonom, sa praktično istim nalazima kao u analizi organizacija civilnog društva.

**Postavljanje kamera je u toku**

Preko društvenih mreža građani svakodnevno javljaju da se u njihovim ulicama i kvartovima radi na infrastrukturi i [postavljaju kamere koje deluju invazivno](https://archive.li/ZA3R0) u odnosu na prostor i gustinu naseljenosti.

## 

## Pretnje

Pročitaj sve

**Panoptikon**

Ideja o centralizaciji totalnog nadzora starija je od sofisticiranih kompjuterskih sistema, a vezuje se za [predlog novog dizajna zatvora s kraja 18. veka](https://sr.wikipedia.org/wiki/%D0%9F%D0%B0%D0%BD%D0%BE%D0%BF%D1%82%D0%B8%D0%BA%D0%BE%D0%BD). Prema tom nacrtu, svakodnevni život zatvorenika prati se sa centralne kule u kojoj može, a i ne mora boraviti neko ko ih posmatra. Sama svest da u bilo kom trenutku mogu biti uočeni, drastično menja ponašanje zatvorenika.

Grad koji svoje stanovnike tretira kao kažnjeničku koloniju nije bezbedan, već totalitaran. Lišavanje slobode zbog mogućih prestupa pretvara naš život u distopiju, a onima koji nas nadziru daje previše nekontrolisane moći.

**Zloupotrebe**

Tačno je, postoji rizik da neko pređe ulicu na crveno, pa čak i da obije trafiku i da za to prođe nekažnjeno, jer državna uprava štedi na broju zaposlenih u policiji i njihovim platama. Međutim, kako se taj rizik meri sa rizicima zloupotrebe tehnologije koja omogućava da se svi građani u javnom prostoru neprestano snimaju?

Iz otkrića Edvarda Snoudena i drugih izveštaja, saznali smo da su se i najskuplji sistemi u zemljama sa visoko razvijenim tehnologijama za nadzor, zloupotrebljavali za privatne obračune sa konkurencijom, ucene bivših prijatelja i praćenje bivših supružnika. Države ih zloupotrebljavaju za kontrolu političkih protivnika kod kuće i suparničkih vlada u svetu. Kompanije ih zloupotrebljavaju za proizvodnju velikih setova ličnih podataka, da bi dalje preprodavale našu pažnju i ponašanje na netu.

Mi još nismo rešili zloupotrebe manje naprednih tehnologija. Policija i službe bezbednosti direktno pristupaju metapodacima o digitalnim komunikacijama građana Srbije stotinama hiljada puta godišnje i to samo kod jednog mobilnog operatora - na šta su [Poverenik i Zaštitnik građana već upozoravali](https://www.b92.net/info/vesti/index.php?yyyy=2012&mm=07&dd=06&nav_category=12&nav_id=624375).

**Greške nepogrešivog**

Iz zemalja sa dužim iskustvom primene pametnog nadzora stalno stižu upozorenja: lažni pozitivni rezultati poređenja lica snimljenih na ulici sa licima iz baze osuđenih ili osumnjičenih, kao i visok stepen pogrešnog prepoznavanja lica žena i pripadnika manjinskih zajednica, mogu dovesti do ozbiljnih posledica po lična prava građana. Jedan profesor iz Argentine je [pogrešno identifikovan kao osumnjičeni za oružanu pljačku](https://edri.org/dangerous-by-design-a-cautionary-tale-about-facial-recognition/) koja se desila pre više od 15 godina jer su ga snimile pametne kamere na stanici metroa gde je čekao prevoz, posle čega je završio u policijskoj stanici.

## 

## Zakon & Društvo

**Uvođenje sistema pametnog video nadzora u Beogradu je nezakonito i štetno po društvo.**

1. Sistem pametnog video nadzora nije zakonit jer nesrazmerno i neselektivno ograničava slobode i ljudska prava, protivno domaćim i međunarodnim standardima i propisima.

1. Ceo proces je potpuno netransparentan; nije bilo javne debate na ovu temu i ne postoji društveni dogovor za uvođenje sistema.

1. Ne postoje analize mogućih zloupotreba ovakvog sistema, pa ni garancije da će se one sprečiti.

Pročitaj sve

### Zakon & Društvo

Uvođenje sistema pametnog video nadzora u Beogradu je nezakonito i štetno po društvo.

1. **Sistem pametnog video nadzora nije zakonit jer nesrazmerno i neselektivno ograničava slobode i ljudska prava, protivno domaćim i međunarodnim standardima i propisima.**

● Nije jasno definisana **konkretna svrha** za uvođenje ovog sistema. MUP Srbije je kao razloge naveo veću bezbednost građana i efikasniju borbu protiv kriminala, što su suviše opšti i neobavezujući termini da bi se njima mogla opravdati ovako invazivna obrada ličnih podataka.

● Nije utvrđeno da je upotreba ovog sistema **neophodna** za obavljanje poslova nadležnih organa, što je uslov da bi obrada podataka bila zakonita (član 13 Zakona o zaštiti podataka o ličnosti i član 8 Evropske konvencije o ljudskim pravima)

● Pozitivan uticaj na smanjenje kriminala upotrebom ovakve tehnologije je precenjen,a njeno korišćenje **nije srazmerno** rizicima po prava i slobode građana. Srazmernost u odnosu na cilj je uslov za zakonitost obrade (član 14, stav 3 Zakona o zaštiti podataka o ličnosti)

● Masovno korišćenje sistema za pametni video nadzor je nezakonito usled **spornog pravnog osnova** za njegovo uvođenje - ni u jednom zakonu nije definisano da policija ima pravo da koristi masovan pametan video nadzor na javnim mestima.

● [**Procena uticaja**](https://www.sharefoundation.info/wp-content/uploads/MUP-Procena-uticaja-obrade-na-zastitu-podataka-o-licnosti-koriscenjem-sistema-video-nadzora.pdf) na zaštitu podataka o ličnosti koju je izradio MUP [**ne zadovoljava**](https://www.sharefoundation.info/sr/mup-do-daljeg-da-obustavi-uvodenje-sistema-za-pametan-video-nadzor/) ni formalne ni materijalne uslove propisane zakonom, niti je tu Procenu [**prihvatio**](https://praksa.poverenik.rs/predmet/detalji/FB967E2A-AE57-4B2C-8F11-D2739FD85A9B) Poverenik. Obaveza izrade procene uticaja i mišljenje Poverenika su propisani članovima 54 i 55 Zakona o zaštiti podataka o ličnosti.

1. **Ceo proces je potpuno netransparentan; nije bilo javne debate na ovu temu i ne postoji društveni dogovor za uvođenje sistema.**

● Proces nabavke sistema je od početka obavijen **velom tajne:** građani nemaju informacije koja će se konkretno tehnologija koristiti u ove svrhe, kolika je vrednost javne nabavke, koliko će tačno biti kamera i na kojim lokacijama. MUP je [odbio](https://www.sharefoundation.info/sr/da-li-su-poznate-lokacije-novih-kamera-za-nadzor-i-rizici-po-ustavna-prava-gradjana/) brojne zahteve za pristup ovim informacijama.

● Previše je **nedoumica i nelogičnosti** oko korišćenja pametnog video nadzora zbog protivrečnih informacija iz [Procene uticaja](https://www.sharefoundation.info/wp-content/uploads/MUP-Procena-uticaja-obrade-na-zastitu-podataka-o-licnosti-koriscenjem-sistema-video-nadzora.pdf) i [izjava](http://rs.n1info.com/Vesti/a456247/Stefanovic-Hiljadu-kamera-sa-softverima-za-prepoznavanje-lica-i-tablica.html) MUP-ovih zvaničnika u medijima.

● Uvođenje ovakvog sistema predstavlja veliku i značajnu promenu u funkcionisanju svakog društva. Zbog toga jeneophodna **javna debata** na ovu temu, kako bi se odmerili svi pozitivni i negativni efekti. Takve debate nije bilo, pa su državne institucije i šira javnost ostali uskraćeni za mišljenja stručnjaka i razmenu argumenata.

● U svetu je primetan **[rastući trend zabrane ili ograničavanja](https://nymag.com/intelligencer/2020/01/why-we-should-ban-facial-recognition-technology.html)** sistema pametnog nadzora zbog prepoznatih rizika po prava i slobode građana.

1. Ne postoje analize mogućih zloupotreba ovakvog sistema, pa ni garancije da će se one sprečiti**.**

● Već smo bili [svedoci](https://labs.rs/sr/zadrzavanje-podataka-o-komunikaciji-u-srbiji/) nepoštovanjazakona u oblasti **masovnog nadzora nad elektronskim komunikacijama** koje se ogleda u stotinama hiljada neovlašćenih [pristupa zadržanim podacima](https://labs.rs/sr/nevidljive-infrastrukture-elektronski-nadzor-i-zadrzavanje-podataka-sa-mobilnih-telefona/) (telekomunikacionim metapodacima) građana Srbije.

● Postojeći sistem video nadzora se pokazao **beskorisnim** ili se njime **manipulisalo** u nekim od ključnih događaja od interesa za javnost (slučajevi [Kantrimen](https://www.kurir.rs/crna-hronika/1774517/sudenje-marku-milicevu-kamere-sa-brankovog-mosta-nisu-snimile-kantrimen), [Doljevac](https://insajder.net/sr/sajt/vazno/16469/) itd.)

● Poverljivi lični podaci građana često završavaju u tabloidima ili se na drugi način čine **dostupnim javnosti**, iako se takvi podaci čuvaju isključivo u nadležnim državnim organima ([slučaj otete devojčice](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3235-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA-%D0%BF%D0%BE%D0%B4%D0%BD%D0%B5%D0%BE-%D0%BA%D1%80%D0%B8%D0%B2%D0%B8%D1%87%D0%BD%D1%83-%D0%BF%D1%80%D0%B8%D1%98%D0%B0%D0%B2%D1%83-%D0%BF%D0%BE%D0%B2%D0%BE%D0%B4%D0%BE%D0%BC-%D0%BE%D0%B1%D1%98%D0%B0%D0%B2%D1%99%D0%B8%D0%B2%D0%B0%D1%9A%D0%B0-%D0%B8%D1%81%D0%BA%D0%B0%D0%B7%D0%B0-%D0%BE%D1%81%D1%83%D0%BC%D1%9A%D0%B8%D1%87%D0%B5%D0%BD%D0%BE%D0%B3-%D0%B7%D0%B0-%D0%BE%D1%82%D0%BC%D0%B8%D1%86%D1%83-%D0%BC%D0%B0%D0%BB%D0%BE%D0%BB%D0%B5%D1%82%D0%BD%D0%B5-%D0%BC-%D0%BA.html), [objavljivanje medicinskih podataka](http://rs.n1info.com/Vesti/a113906/Upotreba-i-zloupotreba-medicinskih-kartona.html), [curenje podataka sa novih kamera](https://informer.rs/vesti/politika/468092/ekskluzivni-video-sad-sve-jasno-djilasov-operativac-branko-miljus-direktno-rukovodio-akcijom-paljenja-knjige-gorana-vesica?fbclid=IwAR30Zrt-qVRbs23PsLBSo7ophWalC22AU67IDLX-yaz69Zr5VDv1_KabL3I) itd.)

● Čak i u slučajevima kada je nesporna odgovornost državnih organa za određene povrede podataka o ličnosti, **izostala je svaka vrsta odgovornosti** ([Slučaj Agencije za privatizaciju](http://rs.n1info.com/Vesti/a220880/Curenje-podataka-iz-Agencije-za-privatizaciju-zastarelo.html))

## **Priče iz sveta**

Sa tehnologijama pametnog nadzora eksperimentiše se širom sveta, u razvijenim i nerazvijenim zemljama, u demokratskim i represivnim uređenjima podjednako. Međutim, tok daljeg političkog razvoja mogao bi zavisiti od snage građana da se suprotstave nekontrolisanom pokoravanju i nametnu zahtev za poštovanje ljudskih prava i sloboda.

Pročitaj sve

**Sjedinjene Američke Države**

Značajne tačke otpora često se nalaze u tehnološki najrazvijenijim sredinama, poput gradova Kalifornije ([San Francisko](https://www.nytimes.com/2019/05/14/us/facial-recognition-ban-san-francisco.html), [Berkli](https://www.mercurynews.com/2019/10/16/berkeley-bans-facial-recognition/), [Ouklend](http://www2.oaklandnet.com/oakca1/groups/cityadministrator/documents/standard/oak070617.pdf)) i Masačusetsa ([Somervil](https://www.bostonglobe.com/metro/2019/06/27/somerville-city-council-passes-facial-recognition-ban/SfaqQ7mG3DGulXonBHSCYK/story.html), [Kembridž](https://www.boston.com/news/local-news/2020/01/14/cambridge-facial-recognition)) gde je upotreba tehnologije prepoznavanja lica zabranjena organima javne vlasti, uključujući policiju. U drugim gradovima, kao što je [Detroit](https://www.youtube.com/watch?v=zw5xzdDiDDA), raste svest o opasnostima sistema biometrijskog nadzora po afroameričku zajednicu.

Pojedine kompanije su odlučile da ne primenjuju ovu tehnologiju pre nego što se uspostavi jasna pravna regulativa. Tako je odbor za etiku kompanije koja snabdeva opremom većinu policijskih službi u SAD, doneo odluku da neće koristiti tehnologiju poređenja lica zbog “[ozbiljnih etičkih problema](https://www.axon.com/news/ai-ethics-board-report)”.

**Kina**

U saradnji sa raznim domaćim korporacijama, Kina već godinama koristi tehnologiju za prepoznavanje lica pa je ovaj sistem u mnogim višemilionskim gradovima već postao sastavni deo svakodnevnog života. Naime, vlasti su još 2015. podržale koncept “sveprisutne, potpuno povezane, uvek uključene i u potpunosti kontrolisane” mreže za video nadzor širom zemlje kao imperativ javne bezbednosti. Dve godine kasnije, izgrađena je [baza podataka](https://www.scmp.com/news/china/society/article/2115094/china-build-giant-facial-recognition-database-identify-any) za prepoznavanje lica koja za nekoliko sekundi može da utvrdi identitet građana u državi koja broji preko milijardu stanovnika.

Ova tehnologija se koristi za kontrolu identiteta prilikom onlajn plaćanja, na ulazu u javne ustanove – pa čak i u škole – kao i za stalni policijski nadzor građana. Sistem nadzora se “gejmifikuje” osvajanjem i gubitkom društvenog kredita, te [javnim sramoćenjem](https://www.abc.net.au/news/2018-03-20/china-deploys-ai-cameras-to-tackle-jaywalkers-in-shenzhen/9567430) za ulične prekršaje, dok izveštaji organizacija za ljudska prava upozoravaju da se sistem koristi i za [nadzor etničkih manjina](https://www.theguardian.com/news/2019/apr/11/china-hi-tech-war-on-muslim-minority-xinjiang-uighurs-surveillance-face-recognition), poput muslimanske zajednice Ujgura.

**Ujedinjeno Kraljevstvo**

U Britaniji je za manje od dve decenije drastično povećan broj kamera na nadzor: od 100 instaliranih kamera 1990. godine do preko četiri miliona u prvoj deceniji 20. veka. Kako se navodi u izveštaju organizacije “Big Brother Watch” [objavljenom 2018](https://bigbrotherwatch.org.uk/campaigns/stop-facial-recognition/report/), savremena tehnologija pametnog nadzora je ipak neuspešna: 98% identifikacija u Londonu su bile pogrešne. U Velsu je tačnost rezultata iznosila svega 9% dok su slike 2.451 neosnovano osumnjičenih osoba ostale u sistemu policije godinu dana.

S druge strane, zasad najveća pravna pobeda britanskih građana proglašena je u oktobru 2019. godine, kada je parlament podneo predlog zakona kojim bi se uspostavio [moratorijum na tehnologiju prepoznavanja lica](https://publications.parliament.uk/pa/bills/lbill/2019-2019/0047/20047.pdf), dok bi se svako upravljanje, instaliranje i kupovina opreme za analiziranje biometrijskih podataka građana u javnom prostoru smatralo krivičnim delom.

**Argentina**

Slučaj jednog stanovnika Buenos Ajresa pokazao je široj javnosti u Argentini kako tehnologija za prepoznavanje lica može nevinim ljudima da sruči nevolju za vrat. Naime, čoveka je po ulasku u metro zaustavila policija jer su ga [pametne kamere identifikovale](https://edri.org/dangerous-by-design-a-cautionary-tale-about-facial-recognition/) kao navodnog pljačkaša za kojim se traga već 17 godina. Lažno osumnjičeni je satima ubeđivao policiju da je nevin, a onda su policajci pokušavali da “ubede” kompjuterski program. Na kraju je čovek oslobođen, a po sopstvenim rečima imao je sreće – jer je belac. U jednom [sličnom incidentu](https://www.clarin.com/policiales/paso-semana-preso-error-policial-sistema-reconocimiento-facial_0_6KiuCu0fy.html), pogrešno osumnjičeni muškarac tamnije kože proveo je čitavih šest dana u pritvoru zbog pogrešne identifikacije u sistemu “pametnog” nadzora.

**Francuska**

Regionalne vlasti na jugu Francuske dozvolile su probno postavljanje sistema za prepoznavanje lica na ulazima dve srednje škole, u okviru projekta čiji je cilj bio opremanje svih škola pametnim nadzorom. Međutim, nekoliko organizacija za ljudska prava, jedan sindikat i jedna organizacija roditelja podneli su zajednički zahtev sudu da se eksperiment zabrani jer, kako su naveli, ovaj preterano intruzivan sistem nije u skladu sa Zakonom o zaštiti podataka o ličnosti. Sud je krajem februara 2020. doneo odluku da [prekine projekat regionalnih vlasti](https://www.laquadrature.net/2020/02/27/premiere-victoire-en-france-devant-la-justice-contre-la-reconnaissance-faciale/), ističući između ostalog da je sistem pametnog nadzora nesrazmeran svrsi kontrole ulaza, dok prethodna saglasnost roditelja nije validna pravna osnova jer nisu bili dovoljno upoznati sa sistemom.

## Mediji

Izbor izveštaja iz medija i analiza zajednice o problemima masovnog nadzora u Srbiji.

Pročitaj sve

*Mediji*

Politika: [Gde je postavljeno sto novih kamera u Beogradu?](http://www.politika.rs/sr/clanak/426190/Gde-je-postavljeno-sto-novih-kamera-u-Beogradu)

Blic: [Beograđane će narednih godina na ulicama SNIMATI JOŠ 1.000 KAMERA](https://www.blic.rs/vesti/beograd/beogradane-ce-narednih-godina-na-ulicama-snimati-jos-1000-kamera/ph4m512)

RTS: [Šta će i koga snimati 1.000 novih kamera po gradskim ulicama](https://www.rts.rs/page/stories/sr/story/125/drustvo/3415215/sta-ce-i-koga-snimati-1000-novih-kamera-po-gradskim-ulicama.html)

N1: [Huawei već postavio kamere za video nadzor u Beogradu](http://rs.n1info.com/Vesti/a472007/SHARE-Huawei-vec-postavio-kamere-za-video-nadzor-u-Beogradu.html)

Danas: [„MUP do daljeg da obustavi uvođenje sistema za pametan video nadzor“](https://www.danas.rs/drustvo/mup-do-daljeg-da-obustavi-uvodjenje-sistema-za-pametan-video-nadzor/)  
(EN) Foreigh Policy: [Big Brother Comes to Belgrade](https://foreignpolicy.com/2019/06/18/big-brother-comes-to-belgrade-huawei-china-facial-recognition-vucic/)

(EN) CBS: [Chinese facial recognition tech installed in nations vulnerable to abuse](https://www.cbsnews.com/news/china-huawei-face-recognition-cameras-serbia-other-countries-questionable-human-rights-2019-10-16/)

(EN) ZDnet: [Huawei's surveillance system in Serbia threatens citizens' rights, watchdog warns](https://www.zdnet.com/article/huaweis-surveillance-system-in-serbia-threatens-citizens-rights-watchdog-warns/)

*Analize*

Peščanik (Saša Đorđević): [Javno snimanje tajnim kamerama](https://pescanik.net/javno-snimanje-tajnim-kamerama)

BFPE (Stefan Vladisavljev): [Da li Kina može postati “Veliki brat” Srbije?](https://bfpe.org/da-li-kina-moze-postati-veliki-brat-srbije/)

Talas (Zoja Kukić): [Zaštita od kriminala ili ugrožavanje slobode?](https://talas.rs/2019/06/15/kamere-za-prepoznavanje-lica-na-ulicama-beograda/)

Istinomer (Spasoje Veselinović): [Saga Huavej](https://www.istinomer.rs/analize/saga-huavej/)

Medium (Marija Gavrilov): [Pod kineskim digitalnim pojasom](https://medium.com/@arijaMGavrilov/pod-kineskim-digitalnim-pojasom-1eca25b14433)

# Ko smo mi?

Mi smo zajednica pojedinaca i organizacija koje se zalažu za odgovorno korišćenje tehnologije za nadzor. Cilj nam je zaštita privatnosti i dostojanstva svih građana.

# OVO NE IDE NA SAJT:

hiljade kamera – sve manje slobode

Kamere za prepoznavanje lica zauzimaju naše javne prostore \* Sistem pametnog nadzora ugrožava naša prava \* Bezbedan grad je moguć i bez pokoravanja građana \* Tehnološke inovacije ne moramo plaćati svojom slobodom \*

**Tehnike zaštite**

Sistem pametnog nadzora sastoji se raznih komponenti koje mogu biti različitog kvaliteta – neke će zbuniti i malo jača šminka ili naočare za sunce, a drugima ni maske više [nisu prepreka](https://www.ft.com/content/42415608-340c-4c0a-8c93-f22cdd4cc2d6).

Sve naprednije karakteristike kamera kao i softvera koji se koristi za prepoznavanje i poređenje lica, srećom, prate i sve kreativnije protivmere.

Za osnovnu pomoć možeš se poslužiti nekim priručnim sredstvima:

· Naočare za sunce prekrivaju oči i mogu ih zaštititi od skeniranja.

· Šešir sličan onima za plažu može zaštiti od kamera postavljenih na određenoj visini.

· Tokom zimskih dana, kombinacija kape i/ili kapuljače zajedno sa šalom ili ešarpom, prekriva veći deo lica.

· Hirurške maske se često koriste kao mera protiv skeniranja lica.

· Šminka nije potpuna zaštita, ali može otežati skeniranje lica. Svetliji ton šminke na tamnijoj koži i obrnuto zbunjuje sisteme za prepoznavanje. Zona oko očiju – čelo, oči, nos – često se koristi kao ključni identifikator lica.

· Kišobrani mogu biti veoma korisni jer osim što zaklanjaju lice, prikrivaju i pokrete tela što se takođe može koristiti za identifikaciju.

Postoje i tehnička rešenja, od kojih neka nisu jeftina ni lako dostupna na našem tržištu:

· CV Dazzle kamuflaža šminkanjem<https://cvdazzle.com/> - metode su malo zastarele, ali se planira puštanje novih u aprilu 2020.

· Obmana automatizovanog video nadzora: Kontradikotrne zakrpe protiv prepoznavanja lica<https://arxiv.org/pdf/1904.08653.pdf>

· Kontradiktona zakrpa<https://arxiv.org/pdf/1712.09665.pdf>

· Nakit Eve Novak koji obmanjuje softver za prepoznavanje lica<https://www.boredpanda.com/face-recognition-algorithms-incognito-mask-jewelry-ewa-nowak/>

· IRpair i Phantom naočare za privatnost<https://www.kickstarter.com/projects/reflectacles/irpair-and-phantom-privacy-eyewear>

· Laseri za obmanjivanje i ometanje kamera<https://www.washingtonpost.com/world/2019/08/01/hong-kong-protesters-are-using-lasers-distract-confuse-police-are-pointing-them-right-back/>

|  |  |
| --- | --- |
| ŠTA ZNAMO? | ŠTA NE ZNAMO? |
| * **Modele i karakteristike kamera**    + [**IPC6625-Z30**](https://e.huawei.com/en/products/enterprise-networking/video-surveillance/hd-ip-cameras/ipc6625-z30)   + [**IPC6225-VRZ-ES**](https://e.huawei.com/en/products/enterprise-networking/video-surveillance/hd-ip-cameras/ipc6225-vrz-es) | * **Planirane lokacije i broj kamera**   MUP je tokom vremena izneo više paušalnih informacija o broju kamera i lokacija na kojima će biti postavljene |
| * **Softver koji se koristi za:**   + [**Upravljanje**](https://support.huawei.com/enterprise/en/intelligent-video-surveillance/vcn3020-pid-21565784)   + [**Analitiku**](https://support.huawei.com/enterprise/en/doc/EDOC1000093136?section=j005)   + [**Čuvanje**](https://support.huawei.com/enterprise/en/doc/EDOC1000138866/80f42bc5/product-features) | * **Cena**   Brojne zahteve za pristup informacijama od javnog značaja MUP je odbio tvrdeći da je dokumentacija o nabavci sistema poverljiva. |
| * **Neke lokacije kamera**   + [**Trg Republike**](https://archive.li/GlL0O)   + [**Vidikovac**](https://archive.li/jHWPU)   + [**Vučedolska (Vračar)**](https://archive.li/ZA3R0) | * **Mere protiv zloupotreba**   Javnost nije upoznata sa merama koje će MUP sprovesti kako bi se sprečile zloupotrebe upotrebom ovog sistema. |

### · **MUP Srbije: Procena uticaja**

Član 54 Zakona o zaštiti podataka o ličnosti (Službeni glasnik RS, br. 87/2018) reguliše okolnosti u kojima su nadležni organi dužni da sprovedu prethodnu procenu uticaja na zaštitu podataka o ličnosti ukoliko određena vrsta obrade ispunjava zakonom predviđene kriterijume. MUP je u skladu sa svojom zakonskom obavezom u septembru 2019. godine pripremio dokument pod nazivom “Procena uticaja obrade na zaštitu podataka o ličnosti korišćenjem sistema video nadzora” koji je 23. septembra dostavio Povereniku za informacije od javnog značaja i zaštitu podataka o ličnosti na dalje postupanje.

Organizacije za ljudska prava dobile su dokument na osnovu zahteva za pristup informacijama od javnog značaja upućenog Povereniku.

<https://www.sharefoundation.info/wp-content/uploads/MUP-Procena-uticaja-obrade-na-zastitu-podataka-o-licnosti-koriscenjem-sistema-video-nadzora.pdf>

### · **Analiza Procene uticaja**

Share Fondacija, Partneri za demokratske promene Srbija i Beogradski centar za bezbednosnu politiku zajedno su analizirali Procenu uticaja. Analiza je objavljena u novembru 2019. uz poziv nadležnima da do daljeg obustave uvođenje sistema za pametan video nadzor.

<https://www.sharefoundation.info/wp-content/uploads/Analiza_procene_uticaja_SHARE_Partneri-Srbija_BCBP.pdf>

Stari about:

Mi smo zajednica pojedinaca i organizacija koje se zalažu za odgovorno korišćenje tehnologije za nadzor.

Kao najveću pretnju javnom interesu i pravima pojedinaca identifikovali smo sistem kamera za praćenje i prepoznavanje.

Cilj nam je zaštita privatnosti svih građana.

\* Studija slučaja “Bezbedni grad” o video nadzoru u Beogradu uklonjena sa sajta [kompanije](https://www.vugl.rs/artikli/vesti/kamere-za-nadzor-u-beogradu-objavljena-pa-uklonjena-studija-artikal-122) Huaweiubrzo nakon objavljivanja analize SHARE Fondacije <https://www.vugl.rs/artikli/vesti/kamere-za-nadzor-u-beogradu-objavljena-pa-uklonjena-studija-artikal-122>

\* Saga “Huawei” - od slučaja “Kantrimen” do realizacije “Huawei bezbednog grada” -<https://www.istinomer.rs/analize/saga-huavej/>

\* Huawei već postavio kamere za video nadzor u Beogradu, SHARE Fondacija zabrinuta zbog mogućih zloupotreba ličnih podataka <http://rs.n1info.com/Vesti/a472007/SHARE-Huawei-vec-postavio-kamere-za-video-nadzor-u-Beogradu.html>

\* Huawei zna više o planiranom video nadzoru u Beogradu od samih građana i Ministarstva unutrašnjih poslova -<https://pescanik.net/javno-snimanje-tajnim-kamerama>

\* Da li Kina može postati “Veliki brat” Srbije? <https://bfpe.org/da-li-kina-moze-postati-veliki-brat-srbije/>

\* Direktor policije tvrdi da se novi sistem video nadzora ne može zloupotrebiti<https://rs.n1info.com/Vesti/a485325/Rebic-o-postavljanju-novih-kamera.html>

\* Dok se u svetu vodi velika polemika o softverima za detekciju i prepoznavanje lica, u Beogradu se nastavlja postavljanje kamera za video nadzor kompanije Huawei, koje ozbiljno mogu ugroziti privatnost i prava građana -<https://talas.rs/2019/06/15/kamere-za-prepoznavanje-lica-na-ulicama-beograda/>

\* Otvorena vrata pravosuđa -<https://www.otvorenavratapravosudja.rs/teme/ustavno-pravo/da-li-samo-kriminalci-treba-da-budu-zabrinuti-zbog-video-nadzora>

\* Uvođenje pametnog video nadzora, sa hiljadama kamera u javnom prostoru i softverom za prepoznavanje lica izazvalo je opravdanu zabrinutost u javnosti -<https://www.danas.rs/drustvo/mup-do-daljeg-da-obustavi-uvodjenje-sistema-za-pametan-video-nadzor/>

\* Dug spisak nepoznanica o srpsko-kineskom poduhvatu u okviru kojeg će u Beogradu do kraja 2020. godine biti postavljeno oko hiljadu kamera na 800 lokacija -<https://www.slobodnaevropa.org/a/huawei-kamere-u-srbiji/30307600.html>

\* Kineski softver za prepoznavanje lica je stigao u Srbiju. To potvrđuje najgore strahove Zapada u vezi sa kompanijom Huavei [tekst na engleskom]<https://foreignpolicy.com/2019/06/18/big-brother-comes-to-belgrade-huawei-china-facial-recognition-vucic/>

\* Srbija: Nezakonit video nadzor za prepoznavanje lica u Beogradu [tekst na engleskom]<https://edri.org/serbia-unlawful-facial-recognition-video-surveillance-in-belgrade/>

SHARE: [Da li su poznate lokacije novih kamera za nadzor i rizici po ustavna prava građana?](https://www.sharefoundation.info/sr/da-li-su-poznate-lokacije-novih-kamera-za-nadzor-i-rizici-po-ustavna-prava-gradjana/)

SHARE: [Huawei zna sve o kamerama u Beogradu – i nije im teško da to i kažu!](https://www.sharefoundation.info/sr/huawei-zna-sve-o-kamerama-u-beogradu-i-nije-im-tesko-da-to-i-kazu/)

SHARE: [New surveillance cameras in Belgrade: location and human rights impact analysis – “withheld”](https://www.sharefoundation.info/en/new-surveillance-cameras-in-belgrade-location-and-human-rights-impact-analysis-withheld/)

Bojan Stojkovski/Zdnet: [Huawei's surveillance system in Serbia threatens citizens' rights, watchdog warns](https://www.zdnet.com/google-amp/article/huaweis-surveillance-system-in-serbia-threatens-citizens-rights-watchdog-warns/?__twitter_impression=true)

Ognjen Zorić/Radio Slobodna Evropa: [Beograd Prekrivaju nadzorne kamere](https://www.slobodnaevropa.org/a/perkov-huawei-kamere/29874914.html)

N1: [Nabavka nadzornog sistema tajna, stručnjaci kažu - moguća zloupotreba](http://rs.n1info.com/Vesti/a472333/Nabavka-nadzornog-sistema-tajna-strucnjaci-kazu-moguca-zloupotreba.html)

N1: [Direktor policije o postavljanju novih kamera](http://rs.n1info.com/Vesti/a485325/Rebic-o-postavljanju-novih-kamera.html?fbclid=IwAR0LZNJV_4CY1b0eXWBufVey-0JVF5xa2ZGLFfj7jmoItH5dqloAvpzi3-E)

N1: [SHARE: Huawei već postavio kamere za video nadzor u Beogradu](http://rs.n1info.com/Vesti/a472007/SHARE-Huawei-vec-postavio-kamere-za-video-nadzor-u-Beogradu.html)

Danas: [Huawei kamere za video nadzor postavljene u Beogradu](https://www.danas.rs/beograd/huawei-kamere-za-video-nadzor-postavljene-u-beogradu/)

Vugl.rs: [Da li nam kamere za nadzor ugrožavaju prava?](https://www.vugl.rs/artikli/vesti/da-li-nam-kamere-za-nadzor-ugrozavaju-prava-artikal-109)

Istinomer: [Saga “Huavej”](https://www.istinomer.rs/clanak/2816/Saga-Huavej)

**[prilozi na engleskom jeziku]**

(audio) NYT: [The Chinese Surveillance State Pt. 1](https://www.nytimes.com/2019/05/06/podcasts/the-daily/china-surveillance-uighurs.html)

(txt) Foreign Policy: [U.S. Firms Are Helping Build China’s Orwellian State](https://foreignpolicy.com/2019/03/19/962492-orwell-china-socialcredit-surveillance/)

(txt) Spiked online: [Facial recognition: Britain faces a dystopian future](https://www.spiked-online.com/2019/05/27/facial-recognition-britain-faces-a-dystopian-future/)

(txt) BBC: [San Francisco is first US city to ban facial recognition](https://www.bbc.com/news/technology-48276660)

(video) NYT: [How China Trains the World’s Autocrats to Surveil Their People | NYT](https://www.youtube.com/watch?v=p8WAIFatAqw)

(video) [Xu Bing: Dragonfly Eyes](https://www.youtube.com/watch?v=ENFRm-xkun0)

(kratki igrani film) [Plurality](http://falkvinge.net/2012/10/05/plurality-an-amazing-short-film-about-surveillance-in-2023/)

(txt) Falkvinge.net: ["Plurality": An Amazing Short Film About Surveillance In 2023](http://falkvinge.net/2012/10/05/plurality-an-amazing-short-film-about-surveillance-in-2023/)

(txt) ACLU: [The FBI Has Access to Over 640 Million Photos of Us Through Its Facial Recognition Database](https://www.aclu.org/blog/privacy-technology/surveillance-technologies/fbi-has-access-over-640-million-photos-us-through)